CELEX: 62010CA0106
Language: lt
Date: 2011-07-28 00:00:00
Title: Byla C-106/10: 2011 m. liepos 28 d. Teisingumo Teismo (septintoji kolegija) sprendimas byloje ( Supremo Tribunal Administrativo (Portugalija) prašymas priimti prejudicinį sprendimą) Lidl & Companhia prieš Fazenda Pública (Apmokestinimas — Direktyva 2006/112/EB — PVM — Apmokestinamoji vertė — Mokestis, mokamas už transporto priemonių pagaminimą, surinkimą, leidimą įvežti ar importą)

8.10.2011   
            
            
               LT
            
            
               Europos Sąjungos oficialusis leidinys
            
            
               C 298/7
            
         2011 m. liepos 28 d. Teisingumo Teismo (septintoji kolegija) sprendimas byloje (Supremo Tribunal Administrativo (Portugalija) prašymas priimti prejudicinį sprendimą) Lidl & Companhia prieš Fazenda Pública
   
   (Byla C-106/10) (1)
   
   (Apmokestinimas - Direktyva 2006/112/EB - PVM - Apmokestinamoji vertė - Mokestis, mokamas už transporto priemonių pagaminimą, surinkimą, leidimą įvežti ar importą)
   2011/C 298/10
   Proceso kalba: portugalų
   
      Prašymą priimti prejudicinį sprendimą pateikęs teismas
   
   
      Supremo Tribunal Administrativo
   
   
      Šalys pagrindinėje byloje
   
   
      Ieškovė: Lidl & Companhia
   
   
      Atsakovė: Fazenda Pública
   
   
      dalyvaujant: Ministério Público
   
   
      Dalykas
   
   Prašymas priimti prejudicinį sprendimą — Supremo Tribunal Administrativo — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 73 straipsnio ir 78 straipsnio pirmos pastraipos a punkto, skaitomo kartu su 79 straipsnio pirmos pastraipos c punktu, išaiškinimas — Į apmokestinamąją vertę apskaičiuojant PVM įtraukiama Portugalijos „transporto priemonių mokesčio“ suma — Naujų transporto priemonių mokestis, mokėtinas už transporto priemonių pagaminimą, surinkimą, leidimą įvežti ar importą — Ūkio subjekto ar transporto priemonės pardavėjo vieną kartą mokamas mokestis, kai ši transporto priemonė pateikiama į Portugalijos rinką
   
      Rezoliucinė dalis
   
   Toks mokestis, kaip antai pagrindinėje byloje nagrinėjamas transporto priemonių mokestis (imposto sobre veículos), apmokestinimo kuriuo momentas yra tiesiogiai susijęs su transporto priemonės, patenkančios į šio mokesčio taikymo sritį, tiekimu ir kurį sumoka šios transporto priemonės tiekėjas, patenka į sąvoką „mokesčiai, muitai ir rinkliavos“, kaip tai suprantama pagal 2006 m. lapkričio 28 d. Tarybos Direktyvos 2006/112/EB dėl pridėtinės vertės mokesčio bendros sistemos 78 straipsnio pirmos pastraipos a punktą, ir taikant šią nuostatą turi būti įtrauktas į šios transporto priemonės tiekimo apmokestinamąją vertę, nuo kurios apskaičiuojamas PVM.
   
      (1)  OL C 113, 2010 5 1.